Zeus

**Zeus** (grč. N. **Ζεύς**, *Zeús*; G. **Διός**, *Díos*) vrhovni je starogrčki bog, vladar Olimpa, bog neba i grmljavine. Njegova je žena ujedno i njegova sestra Hera, ali je imao vrlo mnogo potomaka s ostalim božicama i smrtnicama. Zeusov je pandan u rimskoj mitologiji Jupiter.

## [[Etimologija]]

Zeusovo grčko ime povezano je s ie. korijenom **dey-* = svijetliti, odnosno **dyēws* = danje nebo. U nominativu je njegov oblik Ζεύς πατερ, a u genitivu se *Zeús* mijenja u Διός. To možemo povezati s glavnim bogom Indoeuropljana - ****dyēws ph<sub>2</sub>tēr*** = božanski otac. Usp. u sanskrtu *dyauš pítā*. Iz istog korijena dolazi i lat. ime Zeusova pandana u rimskoj mitologiji, Jupitera: *Iu<u>piter</u>, Iovis* 2tēr*.

== Karakteristike ==



Zues ima osobine indoeuropskog božanstva svjetlosti i neba koje "vedri i oblači", ljuti je gromovnik koji gađa munjama; dobri bog koji daje kišu.

Njegova je sveta ptica bila [[zlato|zlatni]] [[orao]] kojeg je uvijek držao pored sebe, a često je i sam preuzimao orlovo obličje. Poput Zeusa, orao je bio [[simbol]] snage, hrabrosti i pravde.

Zeusovo najdraže drvo bio je [[hrast]], simbol snage. Također su mu posvećivana [[maslina|maslinova]] stabla.

[[Epitet]]i:

* *'Olympios** - označavalo je Zeusovo kraljevanje kao vrhovnog boga [[Olimp]]ljana, a i na panhelenskom festivalu u [[Olimpija|Olimpiji]]
* **Panhellenios** - Zeus svih Helena, posvećen mu je poznat [[Eak]]ov hram u Egini
* **Xenios** - zaštitnik gostoljubivosti i gostiju, spreman osvetiti se svakome tko učini nešto nažao strancu
* **Horkios** - čuvar zakletvi, otkriveni bi lažljivci morali napraviti Zeusov kip, najčešće u Olimpiji
* **Agoraios** - pazio je nad poslovima i samom [[agora|agorom]] te kažnjavao nepoštene trgovce

== Kult ==



[[Olimpija]] je bila središte svih onih koji su htjeli častiti svog vrhovnog boga. Ondje su se održavale i poznate [[Olimpijske igre]]. Postojao je i Zeusov oltar napravljen od pepela, od ostataka žrtvovanih [[životinja]].

Ovdje je bio i [[Zeusov kip u Olimpiji]], jedno od [[sedam svjetskih čuda]]. Božanski kip od [[slon]]ove kosti i [[ebanovina|ebanovine]], bogato ukrašen [[zlato]]m i dragim kamenjem. Vjerovalo se da ga je napravio kipar [[Fidija]], a [[stara Grčka|Grci]] su smatrali nesretnim onoga tko nije vidio taj kip. Uz njega su vezane i brojne legende.

== Mitologija ==

=== Rođenje ===

[[Kron]] je naučio od svojih roditelja da će ga svrgnuti njegov sin, baš kao što je on to učinio svome ocu [[Uran (mitologija)|Uranu]]. Progutao je svoje potomke - [[Demetra|Demetru]], [[Hera|Heru]], [[Had (bog)|Hada]], [[Hestija|Hestiju]], [[Reja (mitologija)|Rejinu]] i njegovu djecu, da se proročanstvo ne bi ispunilo. Kad su se rodili [[Posejdon]] i Zeus, Reja je iznijela [[Geja (mitologija)|Geji]] plan da spasi svoju djecu. Reja je potajno rodila Zeusa na [[Kreta|Kreti]], a Kronu je dala kamen umotan u povoje (znan kao ''omphalos'' kamen). Također je, prema nekim izvorima, progutao i [[koza|kozu]] misleći da je Posejdon.

U nekim je inačicama mita na [[Kreta|Kreti]] Zeusa odgojila [[koza]] [[Amalteja]], a ''Kouretes'', naoružani plesači vikali su i pljeskali da bi sakrili djetetov plač od [[Kron]]a. U drugoj inačici mita, Zeusa je odgojila [[nimfa]] [[Adamanteja]] koja ga je sakrila objesivši ga na drvo užetom tako da je bio između zemlje, neba i mora kojima je vladao njegov otac Kron. Posljednja inačica mita govori da ga je odgojila njegova baka, [[Geja (mitologija)|Geja]]. Postoje još rjeđe priče da ga je odgojila [[nimfa]] Kinosura koju je, da bi joj zahvalio, Zeus postavio među [[zvijezda|zvijezde]] ili pak da ga je odgojila [[nimfa]] Melisa koja ga je dojila [[koza|kozjim]] mlijekom.

=== Svrgavanje Krona ===

Kad je narastao, Zeus je iskoristio napitak koji mu je dala [[Geja (mitologija)|Geja]] i tako je povratio svoje potomke u obrnutom redoslijedu - prvo kamen, zatim kozu, a potom ostale potomke. Kamen je stavljen u pokrajinu [[Piton (mitologija)|Piton]], nazvanu po istoimenom čudovištu. U drugoj je inačici mita [[Metida (mitologija)|Metida]] dala Kronu sredstvo za izazivanje povraćanja da bi ispljunuo svoje potomke. Treća inačica govori da je Zeus rasjekao njegov trbuh.

Nakon što ih je oslobodio, Zeus je u ratu, [[Titan (mitologija)#Titanomahija|Titanomahiji]] zajedno s [[Titan (mitologija)|Titanima]], [[Giganti]]ma, [[Hekatonhiri]]ma, [[Kiklop]]ima i svojom braćom i sestrama svrgnuo svoga oca. Nakon toga je zatvorio Titane u [[Tartar (pakao)|Tartar]], sve osim [[Atlant]]a, [[Epimetej (mitologija)|Epimeteja]], [[Metida|Metidu]], [[Okean (mitologija)|Okeana]] i [[Prometej (mitologija)|Prometeja]]. [[Geja (mitolgija)|Geja]] je potom rodila čudovište [[Tifon]]a kojim bi se osvetila za zatvorene Titane, ali je Zeus ipak pobijedio.

Na posljetku su pobijedili nakon desetljeća ratovanja te su se [[olimp]]ski bogovi dogovorili i izvlačeći slamke raspodijelili vlast - Zeus je lukavstvom dobio nebo i zemlju, [[Posejdon]] more, a [[Had (bog)|Had]] podzemni svijet.



=== Zeus i Hera ===

Zeusova je žena bila njegova sestra [[Hera]]. Zeus i Hera stalno su se sukobljavali. Uvrijeđena njegovim prijevarama, ona ga je često ponižavala na sitne spletkarske načine. Iako joj je Zeus povjeravao svoje tajne, a ponekad i prihvaćao njezine savjete, on joj nikada nije potpuno vjerovao, a ona je dobro znala da je u stanju da se i na nju baci munjom ako bi ga uvrijedila preko izvjesne granice.

S Herom je imao [[Ares]]a, [[Hefest]]a, [[Ilitija|Ilitiju]] i [[Heba|Hebu]], ali neke inačice mita donose da je Hera tu djecu rodila sama, uglavnom zato što je bila ljubomorna jer je Zeus sam na svijet donio [[Atena (mitologija)|Atenu]].






=== Izvanbračne veze ===

<table><tr>

<td valign="top">

</td>

<td>

</td>

</tr></table>



Poznate su i brojne alegorije o Zeusovoj [[seks]]ualnoj naravi i njegovim djelima. Kad mu je majka [[Reja (mitologija)|Reja]], predvidjevši kakve će sve nezgode izazvati njegova pohlepna priroda, zabranila da se ženi, on joj je ljutito zaprijetio da će je silovati. Ona se na to smjesta pretvorila u otrovnu [[zmija|zmiju]], ali Zeusa ni to nije obeshrabrilo nego se i on pretvorio u mužjaka te je, savivši se oko nje u nerazrješiv čvor, ostvario svoju prijetnju.

Zeus se upuštao u brojne afere, ali se često bojao Herinih reakcija te svojim izabranicama dolazio u raznim obličjima. [[Europa (mitologija)|Europi]] je došao u obličju [[bik]]a, [[Leda (mitologija)|Ledi]] kao [[labud]], [[Kalisto (mitologija)|Kalisti]] je došao u obličju [[Apolon]]a/[[Artemida|Artemide]], [[Danaja|Danaji]], [[Perzej (mitologija)|Perzejovoj]] majci, stigao je u obličju [[zlato|zlatne]] [[kiša|kiše]].

Upuštao se u veze i s muškarcima, a najpoznatiji je mit o [[Ganimed (mitologija)|Ganimedu]] kojeg je u obličju [[orao|orla]] doveo na [[Olimp]] da mu postane ljubavnikom i [[vino]]točom (<small></small>).

Unatoč brojnim slabostima karakterističnima za posve običnog čovjeka, Grci su ovog vrhovnog boga posvuda obožavali, posebno u Dodoni i Olimpiji. Od svih potomaka najdraži mu je bio [[Heraklo]] kojeg je posmrtno uzvisio na [[Olimp]] kao božanstvo (<small></small>).

=== Svrgavanje Zeusa ===



Zeusov je otac [[Kron]] svrgnuo svoga oca [[Uran (mitologija)|Urana]], a to se isto trebalo dogoditi i samome Zeusu. [[Eshil]] u svome ''[[Okovani Prometej|Okovanom Prometeju]]'' donosi da je [[Prometej (mitologija)|Prometej]] znao koja će Zeusova žena nositi dijete koje će ga svrgnuti, ali nije htio to reći. To je bio još jedan razlog njegova kažnjavanja (<small></small>), stoga ga je Zeus okovao za stijenu gdje mu je [[orao]], Zeusov simbol, kljucao [[jetra|jetru]] koja bi, budući da je bio [[Titan (mitologija)|Titan]], svakoga dana bila obnovljena.

<blockquote><i>
**Ija**: Pa zar je Zeusu ikad pasti s prijestola?<br />
**Prometej**: S veseljem, mislim, gledala bi zgodu tu!<br />
**Ija**: A kako ne bih, kad od Zeusa trpim zla?<br />
**Prometej**: Ta da je tako, prosto li je eto znat.<br />
**Ija**: A tko će njemu žezlo otet kraljevsko?<br />
**Prometej**: Sam sebi -- taštog srca svoga snovima.<br />
**Ija**: A kako? Kaži, ako nema štete ti!<br />
**Prometej**: Pirovat pir će, s kog će jednom kajat se.<br />
**Ija**: Sa bićem božjim, ljudskim? Kaži, smiješ li?<br />
**Prometej**: Što pitaš, s kakvim? To se kazat ne smije.<br />
**Ija**: A hoće li ga žena svrgnut s pnjestola?<br />
**Prometej**: Jest! Sina boljeg, no je otac, rodit će.<br />
**Ija**: A nema li mu lijeka od te kobi zle?<br />
**Prometej''': Ne, - ako ovih ne riješim se okova!


## Vanjske veze

* Zeus u klasičnoj literaturi i umjetnosti
* Zeus u grčkoj mitologiji